Diari Oficial de la Generalitat Valenciana


Sumari del DOGV 9098, del 02-06-2021 (2021/5688)

RESOLUCIÓ de 17 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 154/18-AIA Vistabella del Maestrat.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9098

Data del DOGV
:   02-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5688


Data del document
:   17-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Vistabella del Maestrat
    * impacte ambiental

RESOLUCIÓ de 17 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 154/18-AIA Vistabella del Maestrat. [2021/5688]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 154/18-AIA Vistabella del Maestrat.  
  
«Informe d'impacte ambiental.  
Expedient: 154/7997-DTM.  
Projecte: sondeig per a captació d'aigües subterrànies.  
Promotor: Amadeo Monfort García i Avelina Bellés Bellés.  
Òrgan substantiu: Servei Territorial d'Indústria i Energia (Castelló).  
  
Expedient substantiu: ASOSUB/2018/47/12.  
Localització: parcel·la 321, del polígon 36; partida Mas de Celades.  
Terme municipal: Vistabella del Maestrat.  
  
Objecte i característiques tècniques del projecte:  
L'objecte de la captació d'aigua és atendre les necessitats de reg de suport per microaspersió destinat a les carrasques tofoneres existents en la parcel·la 321 en què se situarà el sondeig, d'acord amb el que regula la normativa sectorial de l'aigua.  
Es projecta perforar a rotopercussió directa un sondeig de 300 m de profunditat que travessaria uns 20 m d'argiles i graves del quaternari i, a continuació, preveu tallar calcàries i margocalcàries fins al final (previsiblement també arenes, ja que el document ambiental tramitat atribueix aquest tram a l'interval gargasià-cenomanià). La duració de l'obra s'estima en una setmana i el principal tram aqüífer es preveu tallar-lo cap a -275 m. El diàmetre de perforació seria 254 mm i el d'entubament de 200 mm en tota la columna, amb una grossària de xapa de 5,5 mm. Se cimentaran els dos primers metres de l'espai anular i s'espera extraure un cabal entre 250 i 300 l/min.  
Per a accedir al punt de perforació no fa falta obrir cap nou accés; tampoc és necessari un desbrossament per a poder anivellar la plataforma on se situarà la màquina perforadora. Al costat del sondeig s'habilitarà la corresponent bassa de llots per a la recollida dels detritus extrets.  
  
L'aqüífer que es vol captar forma part de la massa d'aigües subterrània 080.104 «Mosqueruela», del Pla hidrològic de la conca del Xúquer.  
El document ambiental tramitat repassa la llista d'espècies vegetals i de les espècies de fauna presents en les corresponents quadrícules UTM del banc de dades de la biodiversitat de la Comunitat Valenciana, així com en l'inventari espanyol d'espècies terrestres, i posa de manifest que no s'han observat a la parcel·la afectada ni el seu entorn immediat exemplars d'espècies vegetals en perill d'extinció ni vulnerables, ni tampoc de fauna amenaçada. Malgrat això, destaca que a causa de la naturalesa de l'actuació projectada únicament podria ser molestada la fauna durant els treballs de perforació, en què podria desplaçar-se, ja que aquesta és una afecció lleu i de breu duració.  
  
L'emplaçament del sondeig i de la seua parcel·la d'ubicació formen part del pòlie de Vistabella, un element singular de la geodiversitat del territori de la Comunitat Valenciana, la integritat i els valors ambientals del qual no es veuran afectats per la construcció i posada en marxa d'aquesta obra subterrània, segons les característiques plantejades en el projecte.  
L'apartat 5.3.3 del document ambiental tramitat posa en relleu que no es coneix cap element historicoartístic, arqueològic o paleontològic que puga ser afectat per la perforació del sondeig; ni s'han trobat evidències del fet que hi puguen haver aquests elements en la zona d'actuació. Malgrat això preveu que, si en el transcurs de les obres es localitza alguna resta arqueològica o paleontològica, serà comunicada immediatament a la Direcció General de Cultura i Patrimoni de la Generalitat Valenciana, perquè siga inspeccionada i dictaminada com cal.  
  
  
Tramitació administrativa  
Mitjançant l'escrit signat el 14 de desembre de 2018 pel cap del Servei Territorial d'Indústria i Energia de Castelló (referència expedient ASOSUB/2018/47/12) va tindre entrada en la Direcció General de Medi o Natural i Avaluació Ambiental el document ambiental del projecte, a fi de ser sotmés al procediment d'avaluació ambiental simplificada, segons l'annex II de la Llei 21/2013, de 9 de desembre, d'avaluació ambiental.  
Dins del tràmit de consultes, segons article 46 de la Llei 21/2013, d'avaluació ambiental, es va traslladar l'expedient al Servei Territorial de Medi Ambient (STMA) de València, amb data 2 d'octubre de 2019, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte.  
  
Vist que la ubicació de l'obra es localitzava en espais de la Xarxa Natura 2000, la Direcció Territorial de València va traslladar la consulta, amb data 6 de febrer de 2020, al director territorial de Castelló el qual, amb data 8 de maig de 2020, va emetre una resolució de valoració preliminar de repercussions sobre la Xarxa Natura 2000, de conformitat amb el Decret 60/2012, del Consell, on posava de manifest que l'actuació sol·licitada no tindrà efectes apreciables sobre la Xarxa Natura 2000 i no requereix ser sotmesa a avaluació detallada d'efectes sobre aquesta.  
Amb data 29 de juliol de 2020 s'emet informe proposta de la Unitat d'Impacte Ambiental de l'STDT (Direcció Territorial de València) en el qual es fa un repàs de les característiques tècniques del projecte i de les possibles afeccions ambientals d'aquest, s'emet informe favorable del projecte, i es proposa, als efectes ambientals, la seua resolució favorable amb una sèrie de suggeriments que han sigut considerats en aquesta resolució.  
Anàlisi dels possibles efectes ambientals:  
A partir del document tècnic tramitat, de les anàlisis i dels informes demanats, així com de la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) La superfície afectada per les obres de perforació es limita a l'ocupada per la màquina perforadora i la bassa de retenció de detritus, la qual cosa significa una afecció breu (una setmana), de baixa entitat i que desapareixerà després d'aplicar les mesures protectores i correctores previstes. Amb això es garanteix l'absència d'impactes residuals significatius.  
b) No es preveu que es produïsquen efectes apreciables sobre la Xarxa Natura 2000, ni que siga necessari avaluar detalladament aquests, segons la resolució emesa a aquest efecte pel director general de Castelló, com a òrgan gestor d'aquest espai.  
Consultat el banc de dades de biodiversitat, no es registra en les quadrícules 1 x 1 espècies prioritàries de fauna ni de flora, per la qual cosa no és previsible que es generen efectes significatius sobre espècies.  
c) No s'ha plantejat l'acumulació d'efectes negatius respecte a altres projectes ni tampoc afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 de l'annex II).  
  
d) Al marge de l'aprofitament hídric, la utilització de recursos naturals resulta irrellevant en aquest tipus d'obres, així com la generació de residus més enllà del detritus generat per la perforació, que per la seua escassa magnitud, la naturalesa terrera i el seu volum reduït, rares vegades poden suposar un problema d'eliminació.  
e) Els efectes contaminants de l'actuació es limiten a l'ús de maquinària (emissió de gasos de combustió i sorolls), amb un efecte temporal breu (màxim una setmana) i d'escassa rellevància ambiental. El risc d'accidents queda regulat per les normes laborals i de seguretat minera, que competeixen a l'òrgan substantiu, i és poc probable que puguen arribar a tindre efectes ambientals de consideració.  
f) El sondeig se situa en un entorn predominantment agrícola de secà, en terreny no forestal (segons la cartografia del PATFOR) i amb la qualificació de sòl no urbanitzable comú, segons el planejament municipal vigent.  
g) No s'ha detectat la possibilitat d'afeccions a béns culturals, restes arqueològiques ni altres elements coneguts del patrimoni cultural valencià. Tampoc afeccions negatives a la geodiversitat.  
  
Consideracions jurídiques  
El projecte examinat constitueix un dels casos fàctics en els quals resulta preceptiva l'avaluació d'impacte ambiental simplificada abans de la resolució administrativa que s'adopte per a l'aprovació d'aquell, segons es desprén de l'article 7.2.a de la Llei 21/2013, d'avaluació ambiental (annex II-grup 3-a-3r).  
En l'expedient s'han observat els tràmits previstos en la secció 2a de la Llei 21/2013 (modificada per la Llei 9/2018), entre les altres disposicions que li són aplicable.  
El Decret 105/2019, de 5 de juliol, del Consell, pel qual s'estableix l'estructura bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant la Resolució de 9 d'agost de 2019, el director general de Qualitat i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
Per tot això, i en exercici de les funcions que tinc legalment atribuïdes, resolc:  
  
Primer  
Emetre informe d'impacte ambiental favorable per a l'autorització i equipament del sondeig projectat a la parcel·la 321, del polígon 36, del terme municipal de Vistabella del Maestrat, promogut per Amadeo Monfort García i Avelina Bellés Bellés, per considerar que, en els termes plantejats i amb les condicions establides en l'apartat segon, sense perjudici de l'obtenció prèvia de les autoritzacions sectorials que resulten d'aplicació, no tindrà efectes significatius sobre el medi ambient, i considera innecessari aplicar un procediment d'avaluació d'impacte ambiental ordinària.  
  
Segon  
Tant la part promotora com els òrgans competents hauran d'observar i fer complir les condicions i els criteris següents:  
1r Amb una antelació de dues setmanes s'haurà de notificar l'inici dels treballs de perforació a l'oficina de la demarcació comarcal de medi ambient situada a la Vall d'Alba (telèfon: 330096161); email: ofma\_kxgurwcjf@ouu.lv). A fi que la guarderia mediambiental puga realitzar el control i el seguiment ambiental que es considere procedent.  
  
2n Tenint en compte que la distància a terreny forestal és inferior a 500 metres, s'haurà de tindre en consideració el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
3r S'haurà de preveure que el sondeig quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent el determine innecessari per disposar d'altres opcions o d'una xarxa suficient.  
4t Durant el temps que dure el possible assaig de bombament, i a fi de previndre processos erosius i evitar escolaments incontrolats, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per a evitar erosió i possibles danys en infraestructures i propietats adjacents. Si es produeixen danys, el promotor de l'obra haurà de reparar els desperfectes i, si escau, indemnitzar els afectats pels perjudicis ocasionats.  
5é Si el material extret pot classificar-se com a residus no perillosos consistents en sòls no contaminats excavats i altres materials naturals excavats procedents d'obres de construcció o demolició, com ara terres, argiles, llims, arenes, graves o pedres, incloses en el codi LER (llista europea de residus) 17 05 04, li serà aplicable l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de rebliment i obres diferents a aquelles en les quals es van generar.  
6é Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació de conformitat amb el que es preveu en els articles 63é i 65é de la Llei 4/1998, d'11 de juny, de la Generalitat Valenciana, del patrimoni cultural valencià.  
  
Tercer  
De conformitat amb el que es preveu en l'article 47.3 i 4 de la Llei 21/2013, d'avaluació ambiental, s'ordena la publicació d'aquesta resolució en el Diari Oficial de la Generalitat Valenciana, i es fa saber, així mateix, que aquesta perdrà la vigència i cessarà la producció dels seus efectes si una vegada publicada no s'haguera autoritzat el projecte en el termini màxim de 4 anys des d'aquesta publicació.  
  
Quart  
D'acord amb el que es disposa en l'article 47.6 de la Llei 21/2013, d'avaluació ambiental, contra aquest informe d'impacte ambiental no es pot interposar cap recurs, sense perjudici del que, si escau, siga procedent en via administrativa o judicial, contra la resolució d'autorització del projecte.  
  
València, 22 d'octubre de 2020.- El director general de Medi Natural i d'Avaluació Ambiental, (p. d. del director general de Qualitat i Educació Ambiental, R 09.08.2019; DOGV 8614, 16.08.2019): Benjamín Pérez Rocher.»  
  
València, 17 de maig de 2021.- El director general de Qualitat i Educació Ambiental: Joan Piquer Huerga.